|  |
| --- |
|  |
| grb7**REPUBLIKA HRVATSKA** |
| **PRIMORSKO-GORANSKA ŽUPANIJA** |
| |  | | --- | | **UPRAVNI ODJEL ZA PRORAČUN,**  **FINANCIJE I NABAVU** |   KLASA: 112-03/18-01/4  URBROJ: 2170/1-06-02/2-18-3  Rijeka, 14. ožujka 2018. |

Pročelnik Upravnog odjela za proračun, financije i nabavu Primorsko-goranske županije, temeljem odredbe članka 19. i 29. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18), objavljuje

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU NA ODREĐENO VRIJEME U UPRAVNI ODJEL ZA PRORAČUN, FINANCIJE I NABAVU,**

**na radno mjesto:**

1. **SAVJETNIK / SAVJETNICA ZA PRORAČUN I POREZE II:** 1 izvršitelj / izvršiteljica na određeno vrijeme radi zamjene duže vrijeme odsutne službenice

**OPIS POSLOVA:**

* Vodi i rješava upravni postupak u složenim upravnim stvarima po žalbama na porezne akte koje donose općinska i gradska upravna tijela, te prati propise i stručnu literaturu iz područja poreza i javnih financija.
* Sudjeluje u pripremi dokumentacije za izradu proračuna, te njegovih izmjena i dopuna, u izradi polugodišnjeg i godišnjeg izvještaja o izvršenju proračuna za potrebe Župana i Skupštine.
* Obrađuje financijske planove i planove razvojnih programa proračunskih korisnika, izrađuje tromjesečne planove izvršenja prihoda i rashoda proračuna na temelju prijedloga upravnih tijela, izrađuje mjesečne izvještaje o izvršenju proračuna za potrebe Kolegija Župana, te druge izvještaje po nalogu pročelnika.
* Prati stanje zaduženosti Županije, te izrađuje redovite financijske izvještaje o zaduženju, danim jamstvima i suglasnostima za zaduživanje proračunskih korisnika.
* Obrađuje zahtjeve za pozajmicama, izrađuje prijedloga za oročavanje slobodnih novčanih sredstava.
* Vodi evidencije iz djelokruga rada Upravnog odjela kao podlogu za izradu analiza i projekcija, prati i analizira fiskalne kapacitete i naplatu javnih prihoda JLS s područja Primorsko-goranske županije, izrađuje kalkulacije sredstava za pojedine namjene na osnovi utvrđenih kriterija, izrađuje analize i druge stručne materijale po nalogu pročelnika.
* Prati propise, te proučava i stručno obrađuje složenija pitanja i probleme koji se odnose na područje poreza, proračuna i javne potrošnje.
* Obavlja i ostale poslove koje mu povjeri voditelj Pododsjeka.

**PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije (''Službene novine Primorsko-goranske županije'' broj 36/10, 12/11 i 36/14).

Osnovnu plaću službenika na radnom mjestu savjetnik II čini umnožak koeficijenata složenosti poslova radnog mjesta koji iznosi 2,45 i osnovice za obračun plaće, uvećan za 0,5 % za svaku navršenu godinu radnog staža.

Osnovica za obračun plaće službenika i namještenika u upravnim odjelima i službama Primorsko-goranske županije utvrđena je Odlukom Župana i iznosi 4.840,00 kuna bruto.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Prethodnu provjeru znanja i sposobnosti kandidata / kandidatkinja provodi Povjerenstvo za provedbu oglasa imenovano od strane pročelnika Upravnog odjela za proračun, financije i nabavu Primorsko-goranske županije, putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete oglasa i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug Upravnog odjela za proračun, financije i nabavu u koje se prima kandidat / kandidatkinja i poslova radnog mjesta na koje se prima.

Maksimalan broj bodova koje kandidati / kandidatkinje mogu ostvariti na pisanom testiranju je 10 bodova, a Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za proračun, financije i nabavu Primorsko-goranske županije na adresi Rijeka, Slogin kula 2.

Pravni i drugi izvori za pripremanje kandidata / kandidatkinja za pisano testiranje jesu:

**Opći dio:**

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

**Posebni dio:**

- Zakon o proračunu („Narodne novine“ broj 87/08, 109/07, 136/12 i 15/15)

- Opći porezni zakon („Narodne novine“ broj 115/16)

- Zakon o lokalnim porezima („Narodne novine“ broj 115/16 i 101/17)

- Zakon o financiranju jedinica lokalne i područne (regionalne) samouprave („Narodne novine“ broj 127/17)

- Pravilnik o proračunskim klasifikacijama („Narodne novine“ broj 26/10 i 120/13)

- Pravilnik o polugodišnjem i godišnjem izvještaju o izvršenju proračuna („Narodne novine“ broj 24/13 i 102/17)

- Pravilnik o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ broj 55/09 i 139/10)

**P r o č e l n i k**

**v.r. Krešimir Parat, dipl.oec.**